รองนายกรัฐมนตรี ระบุให้ประธานสภาผู้แทนราษฎร ชี้กรอบเวลาเปิดอภิปรายไม่ไว้วางใจ ยืนยันทำได้ในวาระ 1 ปีสภา
รองนายกรัฐมนตรี ระบุให้ประธานสภาผู้แทนราษฎร ชี้กรอบเวลาเปิดอภิปรายไม่ไว้วางใจ ยืนยันทำได้ในวาระ 1 ปีสภา นายวิษณุ เครืองาม รองนายกรัฐมนตรี กล่าวถึงการขอเปิดอภิปรายไม่ไว้วางใจรัฐบาล ของพรรคร่วมฝ่ายค้านที่ยังเข้าใจในข้อกฎหมายไม่ตรงกันว่าสามารถทำได้ ปี พ.ศ.ละ 1 ครั้ง หรือวาระ 1 ปีสภา ยืนยันว่าความเห็นส่วนตัวหมายถึง วาระ 1 ปีสภา ซึ่งจะครบ 1 ปี ในเดือนพฤษภาคม ไม่ใช่ ปี พ.ศ.แต่ไม่ใช่ความเห็นรัฐบาล ดังนั้น หากเข้าใจไม่ตรงกัน ก็เห็นด้วยที่ฝ่ายค้านจะไปขอความเห็นจากนายชวน หลีกภัย ประธานสภาผู้แทนราษฎร แม้ประธานสภาฯจะไม่มีอำนาจโดยตรงในการวินิจฉัย แต่สามารถพิจารณาในฐานะผู้รับญัตติ เข้ามาได้ว่าจะบรรจุเข้าวาระหรือไม่ และก็ไม่ใช่หน้าที่ของรัฐบาล เพราะรัฐบาลเป็นผู้ถูกอภิปรายจึงมีหน้าที่แค่ตอบชี้แจงการอภิปรายเท่านั้นส่วนการเสนอชื่อ กรรมาธิการศึกษาแนวทางการแก้ไขรัฐธรรมนูญ ในสัดส่วนของรัฐบาลนั้น รองนายกรัฐมนตรีกล่าวว่าไม่ทราบ ต้องถามนายเทวัญ ลิปตภัลลภ รัฐมนตรีประจำสำนักนายกรัฐมนตรี ส่วนที่นายพรเพชร วิชิตชลชัย ประธานวุฒิสภา เสนอให้ตั้งกรรมาธิการศึกษาแก้ไขรัฐธรรมนูญ ร่วมกันระหว่าง ส.ส.-ส.ว. ในที่ประชุมรัฐสภานั้น ตนเองพึ่งเคยได้ยินและไม่ขอแสดงความเห็น